Leo Hendrik Baekeland

Leo Hendrik Baekeland (* 14. november 1863, Gent, Belgicko – † 23. február 1944, Beacon, New York, USA)Baekeland, Universal-Lexikon bol belgicko-americký chemik. 

 Životopis 
Narodil sa ako syn obuvníka a slúžky. Vyštudoval chémiu na univerzite v Gente, v roku 1889 sa tu stal profesorom. Po dokončení doktorandského štúdia, inšpirovaný autobiografiou Benjamina Franklina, emigroval do USA, do New Yorku. Roku 1897 získal americké občianstvo a v roku 1917 a stal profesorem Columbia University in the City of New York.

V roku 1893 vynašiel fotografický papier Velox a v roku 1907 aj bakelit – lacnú, nehoriacu a všestrannú umelú hmotu.Leo Hendrik Baekeland na chemheritage.org

Beakeland predal svoj patent fotografického papiera prezidentovi Kodaku, Georgeovi Eastmanovi za 1 milión amerických dolárov.

Vynájdenie bakelitu začalo éru umelej hmoty. Bakelit sa vyrábal z fenolu a formaldehydu. Nemecký chemik, nositeľ Nobelovej ceny za chémiu, Adolf von Baeyer experimentoval v roku 1872 s týmto materiálom, ale neukončil výskum. Bakelit sa dostal do masovej výroby v roku 1907.

Bakelit bol prvý vynájdený plast ktorý si zachoval tvar aj po zahriatí. Rádia, telefóny a elektrické izolácie sa začali vyrábať z bakelitu pre jeho odolnosť voči teplu a izolácie. O krátku chvíľu sa bakelit začal používať vo všetkých oblastiach priemyselnej výroby.

Celkom patentoval vyše 100 objavov, vrátane postupu na oddeľovanie medi a kadmia a na impregnáciu dreva.

 Referencie 

 Iné projekty 

 Externé odkazy 
 Leo Hendrik Baekeland
 Britannica
 Portrét PBS
 Informácie na About.com

 Zdroj 

Kategória:Belgickí chemici
Kategória:Chemici USA
Kategória:Vynálezcovia USA
Kategória:Nositelia ocenenia Williarda Gibbsa
Kategória:Naturalizované osobnosti USA
Kategória:Osobnosti USA flámskeho pôvodu
Kategória:Osobnosti z Gentu